חמש לפנות בוקר 
חמש לפנות בוקר. קריר. ; פנס נושא אור על אם דרך קפא. ; כוכב נעזב עוד מאיר על העיר,; בודד כנקודת השקפה.; פותח אדם חלונו לרקיע; והחוצה מוציא את אפו החולם.; עף האף כיונה וחוזר ומודיע:; העולם עוד בריא ושלם.; בלילה הזה כל דבר לא ארע,; שום קונטיננט בימים לא שקע, ; שום מפה מדינית לא הפכה את עורה,; שום רפובליקה לא התפקעה.; ההיסטוריה דילגה על הלילה הזה; וכותבי העיתים יזניחוהו בצל; מתלבש האדם אט לאט כהוזה; וחושב:- תודה לאל.; 